**ხოაკინ კორტესი** (ესპ. Joaquín Cortés, დაბადების სახელი **ხოაკინ პედრახა რეიესი**, ესპ. Joaquín Pedraja Reyes; ს. 22 თებერვალი, 1969, კორდოვა, ანდალუსია, ესპანეთი) — ფლამენკოს მოცეკვავე, ქორეოგრაფი, მსახიობი. 2006 წლიდან — ბოშების ელჩია ევროკავშირში.
ასევე ცნობილია, როგორც ბოშების აღმნიშვნელი სიტყვა *Gypsy*-ის აკრძალვის მოწინააღმდეგე და ტერმინის იმიჯის გაუმჯობესების ინიციატივით გამოდის. ესპანეთის ბოშური ფონდის დამფუძნებელია.

ხოაკინ კორტესი, არტისტი ბოშების, რეიესების დინასტიის წარმომადგენელია.

ბიოგრაფია
---------

ხოაკინ კორტესი, ქალაქ კორდოვაში (ესპანეთი), ბოშების ოჯახში დაიბადა. მამამისი — ჩრდილოაფრიკული ბოშა-კალე წარმოშობისაა, რომლებიც ესპანელ ბოშებს შორის იწოდებიან როგორც მავრები. 

ხოაკინის ბიძა (დედის მხრიდან), კრისტობალ რეიესი, *ბაილაორი* (ფლამენკოს მოცეკვავე) იყო. ხოაკინმა 12 წლის ასაკში ბიძის გავლენით ცეკვის სწავლა დაიწყო.
ამ პერიოდში დედამისმა მადრიდში მუშაობა დაიწყო და 1981 წელს რეიესები საცოვრებლად დედაქალაქში გადავიდნენ.

15 წლის ხოაკინი ესპანეთის ეროვნული ბალეტის დასში (ესპ. Ballet Nacional de España) მიიღეს; 18 წლისა სოლისტი გახდა და მსოფლიოს მრავალ ქალაქში გამართულ დასის კონცერტებში ამ ამპლუაში გამოდიოდა. მოგვიანებით, 1988 წელს ეროვნული ბალეტის დასი დატოვა, კორტესი ისეთ ცეკვის ოსტატებთან მუშაობდა, როგორიცაა მაია პლისეცკაია, პეტერ შმალფუსი და სილვი გილემი.

1992 წელს, კორტესმა საკუთარი კომპანია „ხოაკინ კორტესის ფლამენკოს ბალეტი" (ესპ. Joaquín Cortés Ballet Flamenco) შექმნა. იმავე წელს მან დადგა შოუ *Cibayí*, რომლითაც კომპანია გამოდიოდა საფრანგეთში, იაპონიაში, იტალიაში, ვენესუელასა და აშშ-ში. 1995 წელს, კორტესმა დადგა მეორე შოუ  — *Pasión Gitana* („ბოშური ვნება"); ამავე წელს, მისი კინოდებიუტი შედგა, მონაწილეობა მიიღო ფილმში „ჩემი საიდუმლოს ყვავილი" (რეჟისორი პედრო ალმოდოვარი).

1999 წელს, იუნესკომ ხოაკინ კორტესს „იუნესკოს მსახიობი მშვიდობის სახელის" საპატიო წოდება მიანიჭა.

2000 წელს, კორტესმა ორგანიზება გაუწია კამპანიას „Stop Antigypsyism" („სტოპ ანტიბოშიზმი!"), 2006 წლის ბოლოს, ევროპის პარლამენტის გადაწყვეტილებით, ევროკავშირის ისტორიაში ის ბოშების მეორე ელჩი გახდა. ამ წოდებით, ხოაკინ კორტესმა ევროპარლამენტში ევროკავშირის ტერიტორიაზე მცხოვრები, დაახლოებით 9 მილიონი ბოშას წარმომადგენელია.

2018 წლის 20 ოქტომბერს, ხოაკინ კორტესსა და ესპანელ მოდელ მონიკა მორენოს შეეძინათ ვაჟი რომეო.

ხოაკინ კორტესის შოუების სია
---------------------------

ხოაკინ კორტესი რიგი საცეკვაო შოუების დამდგმელია (ფრჩხილებში მოცემულია პრემიერის თარიღი):

* Cibayí (1992)
* Pasión Gitana / Gipsy Passion (1995)
* Soul (1999)
* Live (2001)
* Amor y Odio (2004)
* Mi Soledad (2005)
* Calé (2009)
* Gitano (2014)

ფილმოგრაფია
-----------

* ჩემი საიდუმლოს ყვავილი (1995, მელოდრამა) — *ანტონიო*
* ფლამენკო (1995, დოკუმენტური) — საკუთარ თავს განასახიერებს „ფარუქის" ეპიზოდში
* ბოშა (2000) — *ანდრეს ერედია*
* ვანილი და შოკოლადი (2004, კომედია, მელოდრამა) — *კარლოსი*

ასევე იხილეთ
------------

* კალე
* ბოშები
* ფლამენკო
* ბოშური კულტურა

რესურსები ინტერნეტში
--------------------

* ოფიციალური ვებ-გვერდი (ინგლისური)
* Joaquín Cortés filmography on IMDB
* Joaquín Cortés information, products and streaming media
* Joaquín Cortés biography and products
* CNN interview with Joaquín Cortés
* Video: Joaquín Cortés talks about Madrid for CNN and Nokia's feature series "The Scene" დაარქივებული 2011-06-29 საიტზე Wayback Machine. .

სქოლიო
------

1. 1 2 3  *Miguel Ángel Díaz González.* Joaquín Cortés. Biography. IMDb. ციტირების თარიღი: 2015-12-26.
2. 1 2 3  Joaquín Cortés. ციტირების თარიღი: 2015-12-26.
3. 1 2 3  *Keeley, Graham.* Flamenco dancer is appointed Roma's ambassador to the EU. // Zpravodajský server *Romea.cz* (2007-02-09). ციტირების თარიღი: 2015-12-26.
4. ↑  *Patterson, Christina.* Joaquin Cortés: «Dancing is my wife, my woman». The Independent (2009-01-30). ციტირების თარიღი: 2015-12-26.
5. 1 2  Joaquín Cortés. Biografía. Sitio web oficial de Joaquín Cortés.  დაარქივებულია ორიგინალიდან — 2016-01-05. ციტირების თარიღი: 2015-12-26.
6. ↑  Key Facts and Figures on Spain. UNESCO. ციტირების თარიღი: 2015-12-26.
7. ↑  Танцор фламенко интегрирует цыган в Европу. Lenta.ru (2007-02-09). ციტირების თარიღი: 2015-12-26.
8. ↑  Por Diezminutos.es.  (2018-10-22) Joaquín Cortés habla por primera vez de su hijo Romeo. Diez Minutos. ციტირების თარიღი: 2020-04-13.